**DĖL LEIDIMO IŠNUOMOTI ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIAS NEGYVENAMĄSIAS PATALPAS VIEŠOJO KONKURSO BŪDU**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintu Rokiškio rajono savivaldybės turto nuomos tvarkos aprašu, Rokiškio rajono savivaldybės taryba n u s p r e n d ž i a:

1. Leisti išnuomoti viešo konkurso būdu 10 metų Rokiškio rajono savivaldybei nuosavybės teise priklausančią gamybos paskirties 104,93 kv. m negyvenamąją patalpą – dirbtuvių patalpą (patalpos pažymėta plane 7A1/p Nr. 5-5, 5-6, 5-7, 5-8, 5-9, 5-10), esančią Kaštonų g. 25, Salų mstl., Rokiškio r. (unikalus Nr. 4400-0524-4180:2392), ir nustatyti pradinę 1 kv. m nuomos kainą – 0,8 Eur mėnesiui.

2. Įgalioti Rokiškio rajono savivaldybės administracijos Kamajų seniūnijos seniūną organizuoti sprendimo 1 punkte nurodytų patalpų viešą nuomos konkursą, pasirašyti turto nuomos sutartį bei turto perdavimo ir priėmimo aktą.

5. Sprendimą skelbti savivaldybės interneto svetainėje [www.rokiskis.lt](http://www.rokiskis.lt) .

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,, DĖL LEIDIMO IŠNUOMOTI ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIAS NEGYVENAMĄSIAS PATALPAS VIEŠOJO KONKURSO BŪDU“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Leisti išnuomoti viešo konkurso būdu 10 metų Rokiškio rajono savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintas Rokiškio rajono savivaldybės turto nuomos tvarkos aprašas.

**Sprendimo projekto esmė.**

LR valstybės ir savivaldybių turto valdymo, naudojimo ir disponavimo juo įstatyme bei Rokiškio rajono savivaldybės tarybos patvirtintame Savivaldybės turto nuomos tvarkos apraše numatyta, kad savivaldybės nekilnojamasis turtas išnuomojamas viešo konkurso būdu, savivaldybės tarybai priėmus sprendimą leisti išnuomoti turtą.

Kamajų seniūnijos veiklai patalpos, esančios Kaštonų g. 25, Salose, yra nereikalingos, nuo 2010 m. buvo sudaryta nuomos sutartis su UAB „Violė“. Šiose patalpose buvo gaminami keramikos dirbiniai. Atsižvelgiant į UAB „Violė“ pateiktą prašymą nutraukti nuomos sutartį, sutartis šalių sutarimu buvo nutraukta anksčiau numatyto termino.

Pasibaigus savivaldybės turto nuomos sutarčiai, siūloma leisti 10 metų išnuomoti 104,93 kv. m patalpas viešojo konkurso būdu ir įgalioti Kamajų seniūnijos seniūnę organizuoti viešą turto nuomos konkursą. Konkurse galės dalyvauti visi pageidaujantys subjektai. Siūloma nustatyti pradinę nuomos kainą – 0,8 Eur mėnesiui už 1 kv. m, apskaičiuota minimali nuomos kaina 0,08 Eur už 1 kv. m. Nuomininkas, be nuompinigių, kas mėnesį mokės mokesčius už vandenį, energiją ir komunalines paslaugas.

Sutikus leisti išnuomoti patalpas bus sudaryta galimybė smulkiesiems verslininkams vystyti verslą ir teikti paslaugas ir vykdyti prekybą, bei bus užtikrintas efektyvus patalpų panaudojimas bei įplaukos į savivaldybės biudžetą.

**Galimos pasekmės, priėmus siūlomą tarybos sprendimo projektą:**

**teigiamos** – smulkieji verslininkai turės galimybę vystyti prekybą bei teikti paslaugas, bus efektyviai išnaudojamas savivaldybės nuosavybės teise valdomas turtas;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojams tiesioginės naudos nebus.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė